མི་དམངས་ནི་ལོ་རྒྱུས་གསར་སྐྲུན་བྱེད་མཁན་དེ་ཡིན་ལ།མི་དམངས་ནི་དཔའ་བོ་ངོ་མ་དེ་ཡིན།རྔམ་བརྗིད་ལྡན་པའི་ཀྲུང་ཧྭ་མི་རིགས་ཀྱི་རླབས་ཆེ་བའི་འཕེལ་འགྱུར་ལོ་རྒྱུས་དེ་ནི་ཀྲུང་གོ་མི་དམངས་ཀྱིས་བརྩམས་པ་ཡིན་ལ།ཟབ་ཅིང་རྒྱ་ཆེ་བའི་ཀྲུང་ཧྭའི་དཔལ་ཡོན་ནི་ཀྲུང་གོ་མི་དམངས་ཀྱིས་གསར་སྐྲུན་བྱས་པ་ཡིན།ཡུན་རིང་གསར་སྣོན་བྱས་པའི་ཀྲུང་ཧྭ་མི་རིགས་ཀྱི་སྙིང་སྟོབས་ནི་ཀྲུང་ཧྭ་མི་དམངས་ཀྱིས་གསོ་སྐྱོང་བྱས་པ་ཡིན།ཀྲུང་ཧྭ་མི་རིགས་ཀྱིས་ཡར་ལངས་པ་དང་འབྱོར་ལྡན་དུ་གྱུར་པ་ནས་སྟོབས་ལྡན་དུ་གྱུར་པའི་རླབས་ཆེ་བའི་འཕུར་སྐྱོད་དེ་བསུས་པ་ནི་ཀྲུང་གོ་མི་དམངས་ཀྱིས་འབད་བརྩོན་བྱས་ནས་ཐོབ་པ་ཡིན།